Organizacija za ekonomsku saradnju i razvoj

Organizacija za ekonomsku saradnju i razvoj (eng. Organisation for Economic Co-operation and Development) je osnovana 14. decembra 1960. godine. Nastala je iz Organizacije za evropsku ekonomsku saradnju - OEES (Organisation for European Economic Co-operation (OEEC)), osnovane 1948. godine s ciljem da pomogne ostvarenju i administraciji Maršalovog plana o rekonstrukciji Evrope nakon Drugog svetskog rata. Kasnije je njeno članstvo bilo prošireno na neevropske zemlje, a 1961. godine reformisana je u Organizaciju za ekonomsku saradnju i razvoj. Ciljevi: postići što veći privredni rast i zaposlenost; povećati životni standard u zemljama članicama, uz očuvanje finansijske ravnoteže; doprinositi razvoju svetske privrede; pomagati zdrav ekonomski napredak u članicama i nečlanicama u procesu njihovog privrednog razvoja; doprinositi širenju svetske trgovine na multilaterarnoj osnovi, bez diskriminacije i u skladu sa međunarodnim obavezama. Organizacija Najviši organ je Savet, sastavljen od predstavnika svih zemalja članica. Pojedine članice imaju svoje stalne delegacije koje su osnovane kao diplomatske misije, sa ambasadorom na čelu. Ambasador predstavlja svoju zemlju na zasedanjima Saveta. Savet zaseda i, po principu koncenzusa, donosi odluke koje su pravno obavezujuće za članice, ili donosi preporuke koje su odraz ambivalentnosti političke volje i neobavezne su. Sedište organizacije je u Parizu. Države članice Australija Austrija Belgija Velika Britanija Grčka Danska Zapadna Nemačka Irska Island Italija Izrael Japan Južna Koreja Kanada Luksemburg Mađarska Meksiko Novi Zeland Norveška Poljska Portugal Sjedinjene Američke Države Slovačka Slovenija Turska Finska Francuska Holandija Češka Čile Švajcarska Švedska Španija Historija Vanjske veze Organisation for Economic Co-operation and Development (en)